# Lihvimistarvikute paigaldamine

- Eemaldage aku seadmest enne mis tahes töid seadme kallal (nt hooldus, tarvikute vahetus jmt), samuti enne seadme transpor‌timist ja hoiulepanekut. Lüliti (sisse/välja) juhuslik käsitsemine toob kaasa vigastuste ohu.

- Ärge puudutage lihv- ja lõikekettaid enne, kui need on jahtunud. Kettad lähevad töötamisel väga kuumaks.

Puhastage lihvimisspindel (22) ja kõik paigaldatavad osad.

Tarviku kinnitamiseks ja vabastamiseks vajutage spindli lukustamise nupule (2), et lihvimisspindlit lukustada.

- Spindli lukustamise nupule vajutage üksnes siis, kui spindel seisab. Vastasel korral võib tööriist kahjustada saada.

## Lihv-/lõikeketas

- Kasutage lihv-/lõikeketta kinnitamiseks kinnitusmutrit (18) või sangaga kiirkinnitusmutrit (19).

Paigaldamine kiirkinnitusmutriga (19)

(AdvancedGrind 18V-80)

Pöörake tähelepanu lihvimistööriistade mõõtmetele. Augu läbimõõt peab tugiäärikuga sobima. Ärge kasutage adaptereid ega vähendusdetaile.

Teemantlõikeketaste kasutamise korral veenduge, et kettal olev pöörlemissuuna nool ja elektrilise tööriista pöörlemissuund (vt korpusel olevat pöörlemissuuna noolt) kattuvad.

Paigalduse järjekord on toodud jooniste lehel.

Lihv-/lõikeketta kinnitamiseks kasutage kiirkinnitusmutrit (19) ilma täiendavaid tööriistu appi võtmata.

- Kiirkinnitusmutrit (19) tohib kasutada ainult lihv- või lõikeketastele.

- Kasutage ainult laitmatus korras olevat kahjustamata kiirkinnitusmutrit (19).

- Pealekeeramisel jälgige, et kiirkinnitusmutri (19) kirjadega pool ei oleks lihvketta poole suunatud.

Lihvspindli kinnihoidmiseks vajutage spindli lukustusnuppu (2). Kiirkinnitusmutri (19) pingutamiseks tõstke kiirkinnitusmutri sang üles ja pöörake kiirkinnitusmutrit tugevalt päripäeva. Seejärel suruge sang kiirkinnitusmutri fikseerimiseks alla. Pingutamine ketta servast pöörates ei ole piisav.

Korralikult kinnitatud, vigastamata kiirkinnitusmutri (19) saate käega lahti päästa. Tõstke selleks kiirkinnitusmutri sang üles ja pöörake kiirkinnitusmutrit tugevalt vastupäeva. Ärge kasutage tugevalt kinnioleva kiirkinnitusmutri lahtipäästmiseks mitte kunagi muid tööriistu kui kahe tihvtiga laupvõtit.

Tugiääriku ja lihv-/lõikeketta paigaldamise järel peab vaba spindlikeerme pikkus olema vähemalt 4 mm.

Veenduge, et lihvimistööriist on tugevasti kinnitatud, et see ei saaks elektrilise tööriista käivitumisel spindli küljest lahti tulla.

Alusflantsis (14) on tsentreerimisvõru ümber plastdetail (O-rõngas). Kui O-rõngas puudub või on kahjustada saanud, tuleb alusflants (14) enne töö jätkamist tingimata välja vahetada.

- Pärast lihvimistarviku paigaldamist ja enne seadme sisselülitamist kontrollige, kas lih‌vimistarvik on korrektselt paigaldatud ja saab vabalt pöörelda. Veenduge, et lihvimistarvik ei puutu kokku kettakaitsme ega teiste osadega.

Paigaldamine kinnitusmutriga (18)

(UniversalGrind 18V-75)

Pöörake tähelepanu lihvimistööriistade mõõtmetele. Augu läbimõõt peab tugiäärikuga sobima. Ärge kasutage adaptereid ega vähendusdetaile.

Teemantlõikeketaste kasutamise korral veenduge, et teemantlõikekettal olev pöörlemissuuna nool ja elektrilise tööriista pöörlemissuund (vt ajamipeal olevat pöörlemissuuna noolt) kattuvad.

Paigalduse järjekord on näha jooniste lehel.

Lihvimis-/lõikeketta kinnitamiseks keerake kinnitusmutter (18) peale ja pingutage kaheavavõtmega.

- Pärast lihvimistarviku paigaldamist ja enne seadme sisselülitamist kontrollige, kas lih‌vimistarvik on korrektselt paigaldatud ja saab vabalt pöörelda. Veenduge, et lihvimistarvik ei puutu kokku kettakaitsme ega teiste osadega.

Lihvspindli M14 tugiäärik: Tugiääriku (14) tsentreerimiskrae ümber on plastdetail (O-rõngas). Kui O-rõngas puudub või on kahjustatud, tuleb tugiäärik (14) enne kasutamise jätkamist tingimata uuega asendada.