# Informasjon om bruk

##

- Ved grovsliping med bundne slipemidler må du alltid bruke vernedekselet for sliping (11).

- Bruk aldri kappeskiver til grovsliping.

- Ved grovsliping kan vernedekselet for kapping (12) eller vernedekselet for sliping (11) med beskyttelsen for kapping (13) støte mot emnet og føre til at man mister kontrollen.

Ved grovsliping oppnår du best resultat med innstillingsvinkel på 30° til 40°. Beveg elektroverktøyet frem og tilbake med moderat trykk. Da unngår du at emnet blir for varmt eller misfarges, og det oppstår ingen spor.

- Ved bruk av bundne skiver som er godkjent både for kapping og sliping må vernedekselet for kapping (12) eller vernedekselet for sliping (11) med montert beskyttelse for kapping (13) brukes.

##

- Under sliping med lamellslipeskiven må du alltid bruke vernedekselet for sliping (11).

Med lamellslipeskiven (tilbehør) kan du også bearbeide buede overflater og profiler. Lamellslipeskiver har vesentlig lengre levetid, lavere støynivå og lavere slipetemperaturer enn konvensjonelle slipeskiver.

##

- Monter alltid håndbeskyttelsen (23) når du skal arbeide med gummislipeskiven (24).

Sliping med slipeskive kan utføres uten vernedeksel.

Monteringsrekkefølgen vises på siden med illustrasjoner.

Skru på rundmutteren (26), og stram den med tohullsnøkkelen.

##

- Det er også mulig å børste med koppbørster uten vernedeksel.

- Monter alltid håndbeskyttelsen (23) når du skal bruke koppbørsten.

Monteringsrekkefølgen vises på siden med illustrasjoner.

Koppbørsten med M14-gjenger må kunne skrus så langt inn på slipespindelen at den ligger fast inntil slipespindelflensen i enden av slipespindelgjengene. Spenn fast koppbørsten med en fastnøkkel.

##

- Ved kapping av metall med bundne kappeskiver eller diamantkappeskiver må du alltid bruke vernedekselet for kapping (12) eller vernedekselet for sliping (11) med montert beskyttelse for kapping (13).

- Bruk av vernedekselet for sliping (11) ved kapping med bundne kappeskiver medfører økt fare for å bli truffet av gnister og partikler, samt skivefragmenter ved brudd på skiver.

Ved kappesliping må du arbeide med moderat kappehastighet tilpasset materialet. Du må ikke utøve trykk, pendle eller vippe på kappeskiven.

Du må ikke bremse kappeskiver som stanses, ved å trykke imot på siden.

Elektroverktøyet må alltid føres i motløp. Ellers er det fare for at det trykkes ukontrollert ut av snittet. Ved kapping av profiler og firkantrør lønner det seg å begynne kappingen på det minste tverrsnittet.

##

- Ved kapping av stein med bundne kappeskiver eller diamantkappeskiver for stein/betong må du alltid bruke støvavsugsdekselet for kapping med føringsslisse (29), vernedekselet for kapping (12) eller vernedekselet for sliping (11) med montert beskyttelse for kapping (13).

- Sørg for tilstrekkelig støvavsug ved kapping i stein.

- Bruk en støvmaske.

- Elektroverktøyet må kun brukes til tørrkapping/tørrsliping.

- Bruk av vernedekselet for kapping (12), vernedekselet for sliping (11) eller vernedekselet for sliping (11) med montert beskyttelse for kapping (13) ved kapping og sliping i betong eller murverk medfører økt støvbelastning og økt risiko for å miste kontrollen over elektroverktøyet, noe som kan føre til tilbakeslag.

Ved kapping av stein bør det helst brukes en diamantkappeskive.

Hvis det brukes støvavsugsdeksel for kapping med føringsslisse (29), må støvsugeren være godkjent for bruk på steinstøv. Bosch tilbyr egnede støvsugere.

Slå på elektroverktøyet, og sett det på emnet med den fremre delen av føringsslissen. Skyv elektroverktøyet med moderat hastighet, tilpasset materialet som bearbeides.

Ved kapping av spesielt harde materialer, for eksempel betong med høyt kiselinnhold, kan diamantkappeskiven bli overopphetet og dermed skades. En gnistkrans rundt diamantkappeskiven er et tydelig tegn på dette.

Hvis dette skulle skje, avbryter du kappingen og lar diamantkappeskiven gå en kort stund med maksimalt turtall, slik at den avkjøles.

Hvis arbeidet går merkbart langsommere, og hvis det er en gnistkrans rundt kappeskiven, er det tegn på at diamantkappeskiven er sløv. Du kan slipe den igjen ved å foreta korte snitt i slipende materiale, for eksempel kalksandstein.

##

- Ved kapping av materialer som plast, komposittmaterialer osv. med bundne kappeskiver eller Carbide Multi Wheel-kappeskiver må du alltid bruke vernedekselet for kapping (12) eller vernedekselet for sliping (11) med montert beskyttelse for kapping (13). Ved å bruke støvavsugsdekselet med føringsslisse (29) oppnår du et mer effektivt støvavsug.

##

Spalter i bærevegger er underlagt nasjonale forskrifter. Disse forskriftene må overholdes. Rådfør deg med ansvarlig fagperson eller byggeledelsen før arbeidet igangsettes.