# Montáž ochranného zariadenia

- Pred všetkými prácami na elektrickom náradí (napríklad údržba, výmena nástroja a podobne), ako aj pri jeho preprave a uskladnení vyberte akumulátor z elektrického náradia. V prípade neúmyselného aktivovania vypínača hrozí nebezpečenstvo poranenia.

Upozornenie: Po zlomení brúsneho kotúča počas prevádzky alebo pri poškodení upínacích zariadení na ochrannom kryte/na elektrickom náradí sa musí elektrické náradie bezodkladne zaslať zákazníckemu servisu. Adresu si pozrite v odseku „Zákaznícka služba a poradenstvo ohľadom použitia“.

##

Upozornenie: Predtým ako budete elektrické náradie používať na brúsenie, odmontujte namontovaný kryt na rezanie (13) (pozri obrázok B).

Ochranný kryt (11) položte na uchytenie na elektrickom náradí tak, aby sa kódovacie výstupky ochranného krytu zhodovali s uchytením. Stlačte a pritom držte odisťovaciu páčku (1).
Tlačte ochranný kryt (11) na stopku vretena, kým prstenec ochranného krytu neprilieha na prírubu elektrického náradia a ochranný kryt otáčajte, kým sa zreteľne počuteľne nezaistí.
Nastavte polohu ochranného krytu (11) podľa požiadaviek príslušnej práce. Zatlačte odisťovaciu páčku (1) nahor a otočte ochranný kryt (11) do požadovanej polohy.

- Nastavte ochranný kryt (11) vždy tak, aby obidva výstupky odisťovacej páčky (1) zapadali do príslušných výrezov ochranného krytu (11).

- Ochranný kryt (11) nastavte tak, aby sa zabránilo odlietavaniu iskier do smeru obsluhujúcej osoby.

- Ochranný kryt (11) sa smie dať otočiť v smere otáčania príslušenstva iba pri aktivovaní odisťovacej páčky (1) ! V opačnom prípade sa elektrické náradie nesmie v žiadnom prípade používať ďalej a musí sa odovzdať na opravu do zákazníckeho servisu.

Upozornenie: Kódovacie výstupky na ochrannom kryte (11) zaisťujú, že sa na elektrické náradie dá namontovať len vhodný ochranný kryt.

##

- Pri rezaní vždy používajte ochranný kryt na rezanie (12) alebo ochranný kryt na brúsenie (11) spolu s krytom na rezanie (13).

- Pri rezaní do kameňa sa postarajte o dostatočné odsávanie prachu.

Ochranný kryt na rezanie (12) sa montuje tak ako ochranný kryt na brúsenie (11).

### Plastový kryt na rezanie

Nasuňte plastový kryt na rezanie (13) na ochranný kryt na brúsenie (11) (pozri obrázok A). Kryt (13) počuteľne a viditeľne zaskočí do ochranného krytu (11).
Pri demontáži (pozri obrázok B) odistite kryt (13) na ochrannom kryte (11) (➊) vľavo alebo vpravo a kryt stiahnite (➋).

##

Odsávací kryt na rezanie s vodiacimi saňami (29) sa montuje tak ako ochranný kryt na brúsenie.

Upevnením prídavnej rukoväti (9)/(10) pomocou strmeňa odsávacieho krytu na telo prevodovky sa elektrické náradie pevne spojí s odsávacím krytom. Na odsávací kryt s vodiacimi saňami (29) môžete pripojiť vhodný vysávač Bosch. Nasaďte pritom saciu hadicu s odsávacím adaptérom na príslušný upevňovací nátrubok odsávacieho krytu.

Upozornenie: Trenie, ktoré vzniká pri odsávaní kvôli prítomnosti prachu v sacej hadici a v príslušenstve, spôsobuje vznik elektrostatického náboja, ktorý môže používateľ pocítiť ako statický výboj (v závislosti od podmienok okolia a jeho fyziologického stavu). Bosch vo všeobecnosti odporúča používať na vysávanie jemného prachu a suchých materiálov antistatickú saciu hadicu (príslušenstvo).

##

- Na prácu s gumeným brúsnym tanierom (24) alebo s miskovitou kefou (27) vždy namontujte ochranu rúk (23).

Ochranu rúk (23) upevnite s prídavnou rukoväťou (9)/(10).

##

Naskrutkujte prídavnú rukoväť (9)/(10) podľa spôsobu práce vpravo alebo vľavo na hlavu prevodovky.

- Elektrické náradie používajte iba s prídavnou rukoväťou (9)/(10).

- Elektrické náradie prestaňte používať, keď je prídavná rukoväť (9)/(10) poškodená. Na prídavnej rukoväti (9)/(10) nerobte žiadne úpravy.

Prídavná rukoväť tlmiaca vibrácie (10) umožňuje prácu s menšími vibráciami a tak zabezpečuje príjemnejšiu a bezpečnú prácu.