# Namestitev brusilnih pripomočkov

- Pred začetkom kakršnihkoli del na elek‌trič‌nem orodju (na primer vzdrževanje, zame‌nja‌va orodja in podobno) kakor tudi med transportiranjem in shranjevanjem je treba iz električnega orodja odstraniti akumula‌torsko baterijo. Pri nenamernem aktiviranju vklopno/iz‌klop‌nega stikala obstaja nevarnost telesnih poškodb.

- Brusilnih in rezalnih plošč se ne dotikajte, dokler se ne ohladijo. Plošče se med delom močno segrejejo.

Očistite brusilno vreteno (22) in vse dele, ki jih je treba montirati.

Za vpenjanje in sprostitev brusilnih nastavkov pritisnite tipko za zaklep vretena (2), da pritrdite brusilno vreteno.

- Tipko za zaklep vretena pritiskajte le, ko brusilno vreteno miruje. V nasprotnem primeru se lahko električno orodje poškoduje.

## Brusilna/rezalna plošča

- Za pritrditev brusilne/rezalne plošče uporabite zatezno matico (18) ali hitrozatezno matico z ročajem (19).

Namestitev s hitrozatezno matico (19)

(AdvancedGrind 18V-80)

Upoštevajte dimenzije brusilnih nastavkov. Premer odprtine mora ustrezati vpenjalni prirobnici. Ne uporabljajte adapterjev ali reducirnih elementov.

Če uporabljate diamantne rezalne plošče, bodite pozorni, da se puščica smeri vrtenja na diamantni rezalni plošči in smer vrtenja električnega orodja (glejte puščico smeri vrtenja na ohišju) ujemata.

Vrstni red pri montaži je prikazan na strani z grafičnim prikazom.

Za pritrditev brusilne/rezalne plošče uporabite samo hitrovpenjalno matico (19) in ne uporabljajte dodatnega orodja.

- Hitrovpenjalna matica (19) je primerna samo za brusilne ali rezalne plošče.

- Uporabljajte le brezhibno, nepoškodovano hitrovpenjalno matico (19).

- Pri privijanju pazite na to, da stran z napisom na hitrovpenjalni matici (19) ni obrnjena proti brusilni plošči.

Pritisnite tipko za zapah vretena (2), da zapahnete brusilno vreteno. Za privitje hitrovpenjalne matice (19) lok hitrovpenjalne matice poklopite navzgor in jo močno zavrtite v smeri urnega kazalca. Lok za pritrditev hitrovpenjalne matice nato poklopite navzdol. Privitje na robu plošče ne zadostuje.

Dobro pritrjeno, nepoškodovano hitrovpenjalno matico (19) lahko odvijete z roko. Lok hitrovpenjalne matice v ta namen poklopite navzgor in hitrovpenjalno matico močno zavrtite v nasprotni smeri urnega kazalca. Zategnjene hitrovpenjalne matice nikoli ne odvijajte z orodjem, ampak uporabite ključ za dve odprtini.

Po namestitvi prijemalne prirobnice in brusilne/rezalne plošče mora prosta navojna dolžina brusilnega vretena znašati najmanj 4 mm.

Brusilni nastavek mora biti trdno nameščen, da se pri izteku delovanja električnega orodja ne odvije z vretena.

V vpenjalni prirobnici (14) je okrog centrirnega venca nameščen plastični del (tesnilni obroček). Če tesnilnega obročka ni ali pa je ta poškodovan, je treba pred nadaljnjo uporabo obvezno zamenjati vpenjalno prirobnico (14).

- Po montaži brusilnega orodja pred vklopom preverite, ali je brusilno orodje pravilno montirano in ali se lahko prosto vrti. Poskrbite, da se brusilno orodje ne dotika zaščitnega pokrova ali drugih delov.

Namestitev z zatezno matico (18)

(UniversalGrind 18V-75)

Bodite pozorni na dimenzije brusilnih nastavkov. Premer odprtine mora ustrezati prijemalni prirobnici. Ne uporabljajte adapterjev ali reducirnih elementov.

Če uporabljate diamantne rezalne plošče, bodite pozorni, da se puščica smeri vrtenja na diamantni rezalni plošči in smer vrtenja električnega orodja (glejte puščico smeri vrtenja na glavi gonila) ujemata.

Korake namestitve najdete na strani z grafičnim prikazom.

Za pritrditev brusilne/rezalne plošče najprej privijte vpenjalno matico (18) in jo nato zategnite s ključem za dve luknji.

- Po montaži brusilnega orodja pred vklopom preverite, ali je brusilno orodje pravilno montirano in ali se lahko prosto vrti. Poskrbite, da se brusilno orodje ne dotika zaščitnega pokrova ali drugih delov.

Vpenjalna prirobnica za brusilno vreteno M 14: v vpenjalni prirobnici (14) je okrog centrirnega venca nameščen plastični del (tesnilni obroček). Če tesnilnega obročka ni ali pa je ta poškodovan, je treba pred nadaljnjo uporabo obvezno zamenjati vpenjalno prirobnico (14).