# Slīpēšanas darbinstrumentu montāža

- Veicot jebkurus darbus ar elektroinstrumentu (piemēram, apkalpošanu, darbinstrumentu nomaiņu utt.), kā arī pirms tā transportēšanas vai uzglabāšanas vienmēr izņemiet no elektroinstrumenta akumulatoru. Ieslēdzēja nejauša nospiešana var izraisīt savainojumu.

- Nepieskarieties slīpēšanas un griešanas diskiem, pirms tie nav atdzisuši. Darba laikā diski stipri sakarst.

Notīriet slīpmašīnas darbvārpstu (22) un visas iestiprināmās daļas.

Iestiprinot un izņemot slīpēšanas darbinstrumentus, fiksējiet slīpmašīnas darbvārpstu, nospiežot darbvārpstas fiksēšanas taustiņu (2).

- Nospiediet darbvārpstas fiksēšanas taustiņu tikai laikā, kad slīpmašīnas darbvārpsta negriežas. Pretējā gadījumā elektroinstruments var tikt bojāts.

## Slīpēšanas diski un griešanas diski

- Lai nostiprinātu slīpēšanas disku/griešanas disku, izmantojiet tikai ātrspīlējošo uzgriezni (18) vai ātrās fiksācijas piespiedējuzgrieznis ar skavu (19).

Montāža ar ātrās fiksācijas piespiedējuzgriezni (19)

(AdvancedGrind 18V-80)

Ievērojiet slīpēšanas darbinstrumentu izmērus. Centrālā atvēruma diametram ir jāatbilst balstpaplāksnes centrējošā izciļņa izmēram. Nelietojiet adapterus vai citus samazinošos palīglīdzekļus.

Lietojot dimanta griešanas diskus, sekojiet lai bultas virziens uz dimanta griešanas diska sakristu ar elektroinstrumenta griešanās virzienu (ko norāda bultas virziens uz tā korpusa).

Montāžas secība ir parādīta grafikas lappusē.

Lai nostiprinātu slīpēšanas disku/griešanas disku, izmantojiet ātrspīlējošu uzgriezni (19) bez citiem instrumentiem.

- Ātrspīlējošo uzgriezni (19) drīkst lietot vienīgi kopā ar slīpēšanas diskiem vai griešanas diskiem.

- Lietojiet tikai tādu ātrspīlējošo uzgriezni, kas darbojas bez traucējumiem un nav bojāts (19).

- Uzskrūvējot raugieties, lai ātrspīlējošā uzgriežņa aprakstītā puse (19)nebūtu vērsta slīpēšanas diska virzienā.

Lai fiksētu slīpmašīnas darbvārpstu, nospiediet darbvārpstas fiksēšanas taustiņu (2). Lai pievilktu ātrspīlējošo uzgriezni (19), ātrspīlējošā uzgriežņa skavu uzlokiet uz augšu un spēcīgi pagrieziet ātrspīlējošo uzgriezni pulksteņrādītāju kustības virzienā. Pēc tam skavu nolokiet uz leju, lai fiksētu ātrspīlējošo uzgriezni. Nepietiek pavilkt aiz diska malas.

Pareizi nostiprināts, nebojāts ātrspīlējošais uzgrieznis (19) ir atskrūvējams ar roku. Uzlokiet ātrspīlējošā uzgriežņa skavu uz augšu un spēcīgi pagrieziet ātrspīlējošo uzgriezni pretēji pulksteņrādītāju kustības virzienam. Ja ātrspīlējošais uzgrieznis ir iestrēdzis, nemēģiniet to atskrūvēt ar instrumentu; izmantojiet divizciļņu uzgriežņu atslēgu.

Pēc balstatloka un slīpēšanas diska/griešanas diska montāžas brīvajam slīpmašīnas darbvārpstas vītnes galam ir jābūt vismaz 4 mm garam.

Raugieties, lai slīpēšanas darbinstruments būtu stingri nostiprināts un izskrējiena laikā nenoskrūvētos no darbvārpstas.

Balstatloka (14) centrējošo apcilni aptver gredzenveida plastmasas ieliktnis (O veida gredzens). Ja O veida gredzena trūkst vai tas ir bojāts, pirms instrumenta turpmākas lietošanas balstatloks (14) noteikti ir jānomaina.

- Pēc slīpēšanas darbinstrumenta iestiprināšanas un pirms elektroinstrumenta ieslēgšanas pārbaudiet, vai darbinstruments ir pareizi iestiprināts un var brīvi griezties. Pārliecinieties, ka slīpēšanas darbinstruments neskar aizsargpārsegu vai citas elektroinstrumenta daļas.

Montāža ar piespiedējuzgriezni(18)

(UniversalGrind 18V-75)

Ievērojiet slīpēšanas instrumentu izmērus. Centrālā atvēruma diametram ir jāatbilst balstpaplāksnei. Nelietojiet adapterus vai citus samazinošos palīglīdzekļus.

Kad lieto dimanta griešanas disku, dimanta griešanas diska griešanās virzienam un elektroinstrumenta griešanās virzienam ir jāsakrīt (to uzrāda bultiņa uz reduktora galvas).

Montāžas darbību secība ir parādīta ilustrāciju lappusē.

Lai nostiprinātu slīpēšanas disku vai griešanas disku, uzskrūvējiet piespiedējuzgriezni (18) un pievelciet to ar divizciļņu uzgriežņu atslēgu.

- Pēc slīpēšanas darbinstrumenta iestiprināšanas un pirms elektroinstrumenta ieslēgšanas pārbaudiet, vai darbinstruments ir pareizi iestiprināts un var brīvi griezties. Pārliecinieties, ka slīpēšanas darbinstruments neskar aizsargpārsegu vai citas elektroinstrumenta daļas.

Balstpaplāksne slīpmašīnas darbvārpstai M 14: šajā balstplāksnē (14) ap centrējošo izcilni ir ievietota plastmasas detaļa (O veida gredzens). Ja O veida gredzena trūkst, kā arī, ja tas ir bojāts, balstpaplāksne (14) pirms instrumenta turpmākas lietošanas noteikti jānomaina.